Maria Kjos Fonn

Maria Kjos Fonn (født 1990) er en norsk forfatter og skribent fra Årvoll i Oslo. Hun debuterte i 2014 med novellesamlingen Dette har jeg aldri fortalt til noen.

Fonn har vært publisert i debutantantologien Signaler antologien Verbarium, ungdomsantologien Koffein-prosa og jule-antologien I de dager.

I 2014 fikk hun Aschehougs debutantstipend og i 2015 ble hun nominert til Tarjei Vesaas' debutantpris. Hun ble i 2025 nominert til EUs litteraturpris.

 Liv og virke 
Fonn gikk på Foss videregående skole og deltok i Fossrevyen i 2008 og gikk også på Aschehougs forfatterskoles kull 2013–2014. Hun har studert allmenn litteraturvitenskap ved Universitetet i Oslo.

 Kinderwhore 
Høsten 2018 ga Fonn ut sin debutroman Kinderwhore.

Hun ble nominert til Brageprisen i 2018, P2-lytternes romanpris 2018, Osloprisen i Natt & Dags kåring av Årets litteratur, Bokbloggerprisen 2018, og vant Ut-Awards 2018 i Trøndelag for årets beste norske roman. Romanen ble også utgitt i Danmark, Tyskland og Serbia. I 2019 mottok hun Tanums kvinnestipend for sitt samlede forfatterskap, og i 2021 mottok hun Mads Wiel Nygaards legat.

 Heroin chic 
Høsten 2020 ga hun ut romanen Heroin chic. For romanen ble hun nominert til P2-lytternes romanpris og Bokbloggerprisen 2020, og tildelt NATT&DAGs Oslopris. Romanen er foreløbig solgt til Tyskland og Danmark.

I februar 2025 hadde en opera basert på romanen konsertant verdenspremiere under festivalen Classix i den rumenske byen Iasi. Musikken er komponert av Solveig Sørbø til en libretto av Sørbø og Maria Kjos Fonn.

 Memoria 
Fonn debuterte høsten 2022 som barnebokforfatter med boken Memoria. Her forteller hun historier fra dødsriket «Memoria». Boken er illustrert av Skinkeape (Marianne Gretteberg Engedal). Anmelder Maya Troberg Djuve ga boken terningkast 5 i Dagbladet.

 Margaret, er du i sorg 
I 2024 ga Fonn ut romanen Margaret er du i sorg.. For denne fikk hun Riksmålsprisen. 

 Journalistikk 
Fonn skriver for Morgenbladet og Aftenposten og har også skrevet for Klassekampen, Universitas og tidsskrifter, deriblant Samtiden, Tidsskrift for Den norske legeforening og Fett. Novellen hennes «Love, Leen» er oversatt til tysk i antologien Neue Nordische Novellen.

 Bidrag i antologier o.l. 
Maria Kjos Fonn hadde et bidrag i Cappelens debutantantologi Signaler i 2012.

Høsten 2018 var hun aktuell i to feministiske essaysamlinger: Ulyd på Cappelen (redigert av Hedda Lingaas Fossum) og Det skjer nå på Kagge (redigert av Helena Brodtkorb).

I 2020 skrev hun forord til en norsk utgivelse av Joe Martins bok om Jens Bjørneboe, med den norske tittelen Protokollføreren, utgitt på Pax forlag.

I 2020 deltok hun også i dokumentarfilmen Jens Bjørneboe og det ondes problem

 Priser 
 2014 – Aschehougs debutantstipend
 2015 – nominert til Tarjei Vesaas’ debutantpris
 2018 – nominert til Brageprisen
 2018 – nomimert til P2-lytternes romanpris
 2018 – nominert til Oslo-prisen til Natt & Dag
 2019 – nominert til Bokbloggerprisen
 2019 – Vinner av Ut-Awards for årets beste norske roman
 2019 – Tanums kvinnestipend
 2020 – Nominert til Årets stemme i NATT&DAG
 2020 – Nominert til P2-lytternes romanpris
 2021 – Osloprisen i NATT&DAG
 2021 – Mads Wiel Nygaards legat
 2021 – nominert til Bokbloggerprisen
 2024 - Riksmålsforbundets litteraturpris 

 Bibliografi 
 : Novellen «Lappeteppet» i Koffein-prosa – (Brønderslev forfatterskoles ungdomsantologi)
 2012: Signaler – . Cappelens debutantantologi (red. Kristin Berget) Novellene «Edel», «Seierskyss» og «Altfor mye, men ikke nok».
 : Dette har jeg aldri fortalt til noen (novellesamling), Aschehoug
 : Verbarium (antologi) – 
 : I de dager – 24 julefortellinger, Verbum forlag
 : Weniger eine Leiche als vielmehr eine Figur – Erzählungen aus dem Ostseeraum. (Matias Friedrich og Slate Kozakova (red.) – Novellen «Love, Leen.»
 : Kinderwhore (roman), Aschehoug
 2018: Ulyd (antologi) (red. Hedda Lingaas Fossum) – essayet «Voldtekst»
 : Det skjer nå (antologi) (red. Helena Brodtkorp) – essayet «Kropp til salgs»
 : Heroin chic (roman), Aschehoug
 : Memoria (roman), Aschehoug
 : Margaret, er du i sorg (roman), Aschehoug

 Referanser 

 Eksterne lenker 
 Presentasjon av Maria Kjos Fonn i Forfatterkatalogen på Forfattersentrums nettsider
 Skapelsesberetninger – lydopptak ved Bergen Offentlige Bibliotek (2021)

Kategori:Norske forfattere
Kategori:Vinnere av Aschehougs debutantstipend
Kategori:Vinnere av Tanums kvinnestipend
Kategori:Personer fra Oslo